CELEX: 62020CN0571
Language: sl
Date: 2020-10-31 00:00:00
Title: Zadeva C-571/20: Predlog za sprejetje predhodne odločbe, ki ga je vložilo Tribunale di Potenza (Italija) 31. oktobra 2020 – OM/Ministero dell’Istruzione, dell’Università e della Ricerca – MIUR in drugi

25.1.2021   
            
            
               SL
            
            
               Uradni list Evropske unije
            
            
               C 28/25
            
         
      Predlog za sprejetje predhodne odločbe, ki ga je vložilo Tribunale di Potenza (Italija) 31. oktobra 2020 – OM/Ministero dell’Istruzione, dell’Università e della Ricerca – MIUR in drugi
      (Zadeva C-571/20)
      (2021/C 28/40)
      Jezik postopka: italijanščina
      
         Predložitveno sodišče
      
      Tribunale di Potenza
      
         Stranke v postopku v glavni stvari
      
      
         Tožeča stranka: OM
      
         Tožene stranke: Ministero dell’Istruzione, dell’Università e della Ricerca – MIUR, Ministero dell’Economia e delle Finanze, Presidenza del Consiglio dei Ministri, Conservatorio di Musica „E.R. Duni“ di Matera
      
         Vprašanja za predhodno odločanje
      
      
                  1.
               
               
                  Ali je člen 45[(4)] PDEU v skladu ali v očitnem nasprotju s predpisi in načeli Pogodb o Evropski uniji (člen 45(1), (2) in (3) PDEU), ki določajo prosto gibanje oseb znotraj držav članic Unije, in zlasti z Direktivo 2006/123/ES z dne 12. decembra 2006 (tako imenovana direktiva Bolkestein) (1), ki je bila v Italiji prenesena z zakonsko uredbo št. 59 z dne 26. marca 2010, objavljeno v Gazzetta ufficiale št. 94 y dne 23. aprila 2010?
               
            
                  2.
               
               
                  Ali je člen 45[(4)] PDEU v delu, v katerem razlikuje med uslužbenci javne uprave in zaposlenimi v zasebnem sektorju, v nasprotju tudi s predpisi Pogodbe o Evropski uniji, ki prepovedujejo diskriminacijo oseb (glej v tem smislu sodbo ESČP z dne 25. marca 2014, Biasucci in drugi proti Italiji), poleg predpisov, ki so bili že navedeni?
               
            
                  3.
               
               
                  Ali je italijanski zakon št. 508/99 poleg tega v nasprotju s predpisi Evropske unije, ki prepovedujejo ukrepe z enakim učinkom iz členov 28 in 29 Pogodbe ES, ki sta po spremembi, uvedeni z Lizbonsko pogodbo, postala člena 34 in 35 Pogodbe o delovanju Evropske unije, pri čemer gre za ukrepe, ki so prepovedani s Pogodbo o Evropski uniji, ker državljane nekaterih držav članic večinoma postavljajo v slabši položaj v primerjavi z državljani drugih držav članic z vidika prostega gibanja oseb ter z vidika plače in socialnega varstva, pa tudi z vidika samih delovnih pogojev?
               
            
         (1)  Direktiva 2006/123/ES Evropskega parlamenta in Sveta z dne 12. decembra 2006 o storitvah na notranjem trgu (UL 2006, L 376, str. 36).